भूकंप से प्रभावित देश को 5 अरब डॉलर बतौर डिपॉजिट दिए, पाकिस्तान पर चुप्पी
Turkey Earthquake Latest News Updates In Hindi; Follow Turkey Syriya Earthquake Situation On Dainik Bhaskar   तुर्किये में 6 फरवरी को आए भूकंप से मरने वालों का आंकड़ा 50 हजार से ज्यादा हो गया है
तुर्किये में 6 फरवरी को आए भूकंप से मरने वालों का आंकड़ा 50 हजार से ज्यादा हो गया है। भारत समेत कई देशों ने मुश्किल वक्त में तुर्किये की काफी मदद की। अब सऊदी अरब ने तुर्किये को 5 अरब डॉलर दिए हैं। हालांकि, ये गारंटी डिपॉजिट हैं। तैयब एर्दोगन सरकार इन्हें खर्च नहीं कर सकेगी।
खास बात यह है कि सऊदी अरब ने दिवालिया होने की कगार पर खड़े पाकिस्तान की लाख कोशिशों के बाद उसे नया गारंटी डिपॉजिट नहीं दिया है। पाकिस्तान के पास सऊदी के पहले से ही 3 अरब डॉलर बतौर गारंटी डिपॉजिट मौजूद हैं।
डेवलपमेंट फंड से पैसा देगा सऊदी
सऊदी अरब के टूरिज्म मिनिस्टर और डेवलपमेंट फंड के चेयरमैन अहमद अल-खातीब ने तुर्किये के सेंट्रल बैंक प्रेसिडेंट के साथ एक एग्रीमेंट पर साइन किए हैं। इसके तहत सऊदी सरकार तुर्किये को 5 अरब डॉलर बतौर डिपॉजिट देगी।
यह पैसा सऊदी प्रिंस सलमान और क्राउन प्रिंस मोहम्मद बिन सलमान (MBS) के आदेश पर दिया जा रहा है। सऊदी ने एक बयान में कहा- दोनों देशों के बीच ऐतिहासिक रिश्ते हैं। मुश्किल वक्त में हम तुर्किये की मदद जारी रखेंगे ताकि वो अपनी इकोनॉमी मजबूत कर सके और भूकंप से बेघर हुए परिवारों को नए सिरे से बसा सके।
सऊदी अखबार ‘द नेशनल’ के मुताबिक, जनवरी 2023 के आखिर में तुर्किये के फॉरेन रिजर्व 10.9% कम हो गए और अब यह सिर्फ 67.2 अरब डॉलर पर हैं। यहां 50 हजार से ज्यादा लोगों की मौत हो चुकी है। 10 लाख मकान जमींदोज हुए हैं और करीब 10 लाख लोग बेघर हैं।
पाकिस्तान को नहीं दी मदद
​​​​​​एक वादा जो पूरा नहीं हुआ
सऊदी फाइनेंस मिनिस्टर ने दी थी नसीहत
जनवरी की शुरुआत में सऊदी अरब के फाइनेंस मिनिस्टर मोहम्मद अल जेदान ने पाकिस्तान को साफ शब्दों में सुधरने की नसीहत दी थी। जेदान ने कहा था- हमने अपने सहयोगियों को बहुत साफतौर पर बता दिया है कि सऊदी अरब ने अब फाइनेंशियल हेल्प और कर्ज देने की पॉलिसी बदल दी है। अब पहले की तरह बिना शर्त कर्ज या गारंटी डिपॉजिट नहीं किए जाएंगे। इन मुल्कों को अपना इकोनॉमिक सिस्टम और इन्फ्रास्ट्रक्चर दुरुस्त करना होगा।
सऊदी फाइनेंस मिनिस्टर के इस बयान का पाकिस्तान में काफी जिक्र हुआ था। हालांकि, वहां की सरकार ने इस बारे में कुछ नहीं कहा था। पाकिस्तानी मीडिया का दावा था कि जेदान ने पाकिस्तान का नाम लिए बिना, उसे ही नसीहत दी है।